BIC-kode
BIC-kode, Bank Identification Code, kode, der identificerer den enkelte bankkoncern; BIC-koden består af 8-11 karakterer, der kan være såvel tal som bogstaver.
BIC-koden omtales ofte også som BIC/SWIFT-koden eller SWIFT-adressen, idet det er organisationen SWIFT, som administrerer tildelingen af koderne til bankerne.
BIC-koden er fastsat i henhold til en international standard og anvendes næsten altid i tilknytning til et IBAN-nummer.